CELEX: 62010TA0454
Language: fi
Date: 2013-05-30 00:00:00
Title: Yhdistetyt asiat T-454/10 ja T-482/11: Unionin yleisen tuomioistuimen tuomio 30.5.2013 — Anicav ym. v. komissio (Maatalous — Yhteinen markkinajärjestely — Tuki hedelmä- ja vihannesalalle — Kumoamiskanne — Yksityistä suoraan koskeva säädös — Tutkittavaksi ottaminen — Hedelmä- ja vihannesjalosteet — Toimintarahastot ja -ohjelmat — Toimintojen, jotka ”eivät ole varsinaisia jalostustoimintoja” , rahoittaminen)

3.8.2013   
            
            
               FI
            
            
               Euroopan unionin virallinen lehti
            
            
               C 225/64
            
         Unionin yleisen tuomioistuimen tuomio 30.5.2013 — Anicav ym. v. komissio
   (Yhdistetyt asiat T-454/10 ja T-482/11) (1)
   
   (Maatalous - Yhteinen markkinajärjestely - Tuki hedelmä- ja vihannesalalle - Kumoamiskanne - Yksityistä suoraan koskeva säädös - Tutkittavaksi ottaminen - Hedelmä- ja vihannesjalosteet - Toimintarahastot ja -ohjelmat - Toimintojen, jotka ”eivät ole varsinaisia jalostustoimintoja”, rahoittaminen)
   2013/C 225/143
   Oikeudenkäyntikieli: englanti
   
      Asianosaiset
   
   
      Kantajat: Associazione Nazionale degli Industriali delle Conserve Alimentari Vegetali (Anicav) (Napoli, Italia) (asia T-454/10) ja Agrupación Española de Fabricantes de Conservas Vegetales (Agrucon) (Madrid, Espanja) sekä 16 muuta kantajaa, joiden nimet esitetään liitteessä I (asia T-482/11) (edustajat: aluksi asianajajat J. L. da Cruz Vilaça, S. Estima Martins ja S. Carvalho de Sousa, sitten Estima Martins, Carvalho de Sousa ja R. Oliveira)
   
      Vastaaja: Euroopan komissio (asiamiehet: asiassa T-454/10 aluksi B. Schima ja M. Vollkommer, sitten Schima ja N. Donnelly ja asiassa T-482/11 K. Banks ja Schima)
   
      Väliintulijat, jotka tukevat kantajien vaatimuksia asiassa T-454/10: Associazione Italiana Industrie Prodotti Alimentari (AIIPA) (Milano, Italia) ja kymmenen muuta väliintulijaa, joiden nimet esitetään liitteessä II (edustajat: aluksi asianajajat J. L. da Cruz Vilaça, S. Estima Martins ja S. Carvalho de Sousa, sitten Estima Martins, Carvalho de Sousa ja R. Oliveira)
   
      Väliintulijat, jotka tukevat vastaajan vaatimuksia: Confederazione Cooperative Italiane (Rooma, Italia) ja kahdeksan muuta väliintulijaa, joiden nimet esitetään liitteessä III (edustajat: asianajajat M. Merola, C. Santacroce ja L. Cappelletti)
   
      Oikeudenkäynnin kohde
   
   Kanteet, joissa asiassa T-454/10 vaaditaan kumottavaksi neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21.12.2007 annetun komission asetuksen (EY) N:o 1580/2007 (EUVL L 350, s. 1), sellaisena kuin se on muutettuna 30.7.2010 annetulla komission asetuksella (EU) N:o 687/2010 (EUVL L 199, s. 12), 52 artiklan 2 a kohta ja liite VIII, ja asiassa T-482/11 neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7.6.2011 annetun komission täytäntöönpanoasetuksen (EU) N:o 543/2011 (EUVL L 157, s. 1) 50 artiklan 3 kohta ja 60 artiklan 7 kohta
   
      Tuomiolauselma
   
   
               1)
            
            
               Neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21.12.2007 annetun komission asetuksen (EY) N:o 1580/2007, sellaisena kuin se on muutettuna 30.7.2010 annetulla komission asetuksella (EU) N:o 687/2010, 52 artiklan 2 a kohdan toinen alakohta kumotaan siltä osin kuin siinä säädetään, että ”toimintojen, jotka eivät ole varsinaisia jalostustoimintoja”, arvo sisältyy jalostettaviksi tarkoitettujen hedelmien ja vihannesten kaupan pidetyn tuotannon arvoon.
            
         
               2)
            
            
               Neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7.6.2011 annetun komission täytäntöönpanoasetuksen (EU) N:o 543/2011 50 artiklan 3 kohta kumotaan siltä osin kuin siinä säädetään, että ”toimintojen, jotka eivät ole varsinaisia jalostustoimintoja”, arvo sisältyy jalostettaviksi tarkoitettujen hedelmien ja vihannesten kaupan pidetyn tuotannon arvoon.
            
         
               3)
            
            
               Täytäntöönpanoasetuksen N:o 543/2011 60 artiklan 7 kohta kumotaan.
            
         
               4)
            
            
               Asiassa T-454/10 nostetusta kanteesta ei ole syytä lausua siltä osin kuin se koskee asetuksen N:o 1580/2007 liitteen VIII kumoamista.
            
         
               5)
            
            
               Asetuksen N:o 1580/2007 52 artiklan 2 a kohdan toisen alakohdan ja täytäntöönpanoasetuksen N:o 543/2011 50 artiklan 3 kohdan vaikutukset pidetään voimassa yksinomaan siten, että tuottajaorganisaatioille näiden säännösten nojalla maksettuja maksuja tämän tuomion julistamispäivään saakka pidetään lopullisina.
            
         
               6)
            
            
               Asiassa T-454/10 Euroopan komissio vastaa omista oikeudenkäyntikuluistaan ja se velvoitetaan korvaamaan Associazione Nazionale degli Industriali delle Conserve Alimentari Vegetalin (Anicav) sekä tämän vaatimuksia tukeneiden väliintulijoiden, joiden nimet esitetään liitteessä II, oikeudenkäyntikulut.
            
         
               7)
            
            
               Asiassa T-454/10 komission vaatimuksia tukeneet väliintulijat, joiden nimet esitetään liitteessä III, vastaavat omista oikeudenkäyntikuluistaan.
            
         
               8)
            
            
               Asiassa T-482/11 Euroopan komissio vastaa omista oikeudenkäyntikuluistaan ja se velvoitetaan korvaamaan Agrupación Española de Fabricantes de Conservas Vegetalesin (Agrucon) ja muiden kantajien, joiden nimet esitetään liitteessä I, oikeudenkäyntikulut.
            
         
               9)
            
            
               Asiassa T-482/11 komission vaatimuksia tukeneet väliintulijat, joiden nimet esitetään liitteessä III, vastaavat omista oikeudenkäyntikuluistaan.
            
         
      (1)  EUVL C 328, 4.12.2010.